Sagittarius A* (uitgespreek "Sagittarius A-ster", afkorting Sgr A*) is ’n helder en baie kompakte radiobron in die middel van die Melkweg, naby die grens tussen die sterrebeelde Boogskutter en Skerpioen. Dit maak deel uit van ’n groter astronomiese voorwerp bekend as Sagittarius A. Daar word geglo Sagittarius A* is die ligging van ’n supermassiewe swartkolk soos dié wat nou algemeen aanvaar word in die middel van die meeste spiraal- en elliptiese sterrestelsels voorkom. Waarnemings van die ster S2 in ’n wentelbaan om Sagittarius A* word gebruik as bewys van die bestaan van die Melkweg se supermassiewe swartkolk, asook dat dit in Sagittarius A* voorkom. Reynolds, C. (4 September 2008). "Astrophysics: Bringing black holes into focus". Nature. 455 (7209): 39–40. Bibcode:2008Natur.455...39R. doi:10.1038/455039a. PMID 18769426. Henderson, Mark (9 Desember 2008). "Astronomers confirm black hole at the heart of the Milky Way" (in Engels). Times Online. Geargiveer vanaf die oorspronklike op 16 Desember 2008. Besoek op 17 Mei 2009.